tomron87/hebrew-wikipedia-sentences-corpus huggingface dataset:
במהלך מסע בזמן, בארי מבקש מת'ון (בתור האריסון וולס) עזרה להפוך למהיר יותר.
ת'ון מסרב בתחילה, אך מסכים לאחר שבארי משכנע אותו שתוכניתו תצליח בעתיד.
בעונה השלישית, אחרי שבארי איבד את אביו, הוא נוסע אחורנית בזמן ומונע מת'ון מלרצוח את אמו.
בעונה הרביעית, ת'ון עבד לצד הגרסאות הכפולות של אוליבר קווין/החץ הירוק וקארה זור-אל/סופרגירל בקרוסאובר: "המשבר בארץ-X".
בעונה החמישית, אנו מגלים כי ת'ון נכלא ב"איירון הייטס" בעתיד ונהיה מנטור לבתו של בארי, נורה ווסט-אלן.
ת'ון לימד אותה להיות ספידסטרית כדי שנורה תוכל לנסוע בזמן לפגוש את אביה.
בסוף העונה, בארי ונורה נלחמים בת'ון שמבטיח לבארי שיחזור בפעם הבאה.
בעונה השישית לאחר "המשבר בעולמות האינסופיים", ת'ון ניסה להשתלט על גופו של נאש אך בארי וסיסקו (בעזרתה של ססיל) הצליחו לגרש אותו משם.
בעונה השביעית, הספיד פורס מחזירה את ת'ון כדי שיעזור לבארי להילחם נגד גודספיד.
לאחר שראה שבארי נהיה מהיר יותר ממנו, ת'ון מבטיח לבארי שהוא ינסה להיות יותר מהיר בפעם הבאה שייפגשו.
בעונה השמינית במהלך הקרוסאובר "ארמגדון", מתגלה שת'ון שינה את העתיד בכך שייצר "פלאשפוינט הפוך" שבו הוא הפך להיות הפלאש במקום בארי, הפך להיות המנהיג של "טים פלאש" והצליח להגשים את משימתו להרוג את בארי בתור ילד.
אחרי שבארי הצליח להחזיר את העתיד חזרה לקדמותו, ת'ון ביקש עזרה מבארי שיעזור לו לא להימחק מהקיום.
לבסוף בארי לקח ממנו את הספיד פורס השלילי וכלא אותו בליאן יו.
בסוף העונה, כוחות הספיד פורס השלילי הקימו לתחייה את ת'ון והפכו אותו לאווטאר החדש שלהם, אך בארי הביס אותו בכך ששלח את ת'ון חזרה לספיד פורס השלילי ומחק אותו מהקיום אחת ולתמיד.
בעונה התשיעית והאחרונה, אדי החזיר את ת'ון שיעזור לו להביס את "טים פלאש" אך אדי לקח ממנו את כוחו והחזיר אותו חזרה לספיד פורס השלילי.
במהלך העונה השנייה מוצגת גרסת כדור הארץ 2 של האריסון "הארי" וולס.
גם בעולמו הוא היה אחראי ליצירת מאיץ החלקיקים שפיצוצו גרם ליצירתם של מטא-אנושיים.
הפיצוץ גרם לרוצח פסיכופת בשם האנטר זולומון לקבל כוחות של מהירות-על במהלך מאסרו ולהפוך לנבל-העל זום.
כשזום חוטף את בתו של וולס, ג'סי, הארי מגיע לכדור הארץ 1 ועוזר לבארי להילחם בצבא המטא-אנושיים אותו שלח זום ולאתר את ג'סי.
הוא נתקל בחוסר אמון מצידם, בעיקר מסיסקו וג'ו.
אחרי הבסתו של בארי לראשונה בידי זום, הארי נסחט על ידי זום לגזול את כוחו של בארי בתמורה לחייה של ג'סי.
אחרי שהארי מתוודה על שיתוף הפעולה שלו עם זום, הוא מגיע לכדור הארץ 2 יחד עם בארי וסיסקו כדי לשחרר את ג'סי.
אחרי שמשימתם הושלמה, הארי וג'סי מבקשים מקלט בכדור הארץ 1 מרדיפתו של זום.
בהמשך, הארי מנסה לשחזר את האירועים שהובילו ליצירתו של הפלאש, אחרי שבארי מוותר על כוחותיו כדי להציל את וולי.
כתוצאה מכך, בארי נעלם לתוך כוח המהירות, והחומר האפל משפיע על ג'סי ועל וולי.
בסופו של דבר, הארי מאתר את בארי בכוח המהירות ומצליח להחזירו בעזרתם של סיסקו ואייריס, ובארי מעיר את ג'סי מהתרדמת בה הייתה שרויה.
אחרי הבסתו של זום, הארי וג'סי חוזרים לכדור הארץ 2.
בעונה השלישית האריסון וולס של כדור הארץ 2 מחפש לקבוצה האריסון שיעזור להם ומי שנבחר הוא אייץ'-אר וולס.
החבורה מגלה שהוא לא גאון כמו שחשבו ולכן הוא מנסה למצוא דרכים שיגרמו להם להשאיר אותו כי אם יחזור הוא יוצא להורג.
אייץ'-אר עוזר להם בכל מיני דרכים.
הוא מתאהב בד"ר טרייסי בראנד והם הופכים לזוג.
בסוף העונה הוא מקריב את עצמו כדי להציל את אייריס והוא מת במקומה.
בעונה הרביעית מגלם את הארי וולס שוב, בעונה החמישית מגלם את שרלוק וולס, בעונה השישית מגלם את נאש וולס, בתחילת העונה השביעית ובעונה השמינית מגלם את האריסון וולס המקורי.
ג'וזף "ג'ו" ווסט הוא בלש משטרה, אביה של איריס ואביו המאמץ של בארי לאחר הירצחה של אמו והפללתו של אביו.
עם תחילת העונה הראשונה, ג'ו הוא אחד המעטים שיודעים את סודו של בארי והופך לשותף בעל-כורחו נגד פושעים מטא-אנושיים.
מספק לבארי תמיכה גם בלחימתו בפשע וגם במתן עצות.
מסייע לבארי גם בניסיונותיו להוכיח את חפותו של אביו.
חושד במניעיו של ד"ר וולס ובקשר שלו לרצח נורה אלן, ולכן חוקר אותו בחשאי עד אשר הצוות מגלה את זהותו האמיתית.
בעונה השנייה, ג'ו אחראי על יחידה חדשה לתפיסת מטא-אנושיים אליה הצטרפו רק סיסקו ופאטי ספיבוט בעיקר משום שיתר השוטרים מפחדים מהמטא-אנושיים.
הופך בהדרגה לדמות אב לסיסקו ופאטי.
מתגלה לו כי הוא אב לבן בשם וולי, שנולד לאשתו לשעבר לאחר שנטשה אותו ואת בתם.
אף על פי שוולי הוא צעיר מרדן שמשתתף במרוצים לא חוקיים, ג'ו רואה בו כאדם אכפתי שדאג לאמו החולה.
לומד להעריך אותו כשוולי בוחר ללמוד הנדסת מכונות, ואחרי שזום חוטף את וולי הוא מתקרב אליו יותר.
אף על פי שג'ו גאה בכך שוולי רוצה לעזור לאחרים, הוא אוסר עליו ללכת בדרכו כמו שאסר על אייריס.
אחרי שוולי נחשף לחומר האפל בניסיון לשחזר את כוחותיו של בארי, ג'ו חושד שבנו הופך למטא-אנושי.
בעונה השלישית בעקבות אירועי הפלאשפוניט הוא ואייריס לא מדברים אך לבסוף הם משלימים כשבארי מספר להם על הפלאשפוינט וסיבתו לגרום להם לסלוח אחד לשני.
כאשר הוא מגלה על העתיד של אייריס, הוא עושה כל שביכולתו כדי למנוע את מות ביתו.
בעתיד, שנת 2024 הוא ובארי ניתקו קשר בעקבות מותה של אייריס אך הוא עוזר לבארי של שנת 2017 ומאחד מחדש את הקבוצה.
בסוף העונה הוא נפרד מבארי יחד עם כולם.
בעונה התשיעית והאחרונה, ג'ו הופך לצ'יף משטרת סנטרל סיטי וביחד עם אשתו הטרייה ססיל, הם מגדלים ביחד את בתם הקטנה.
מרטין מגלם גם את גרסת כדור הארץ 2 של הדמות, מוזיקאי אשר בניגוד למקבילו מכדור הארץ 1 אינו שותף ליחסי אב-בן עם בארי ולמעשה מאשים את בארי על כך שאייריס הפכה לשוטרת.
נהרג על ידי דת'סטורם כאשר האחרון וקילר פרוסט רודפים אחר בארי מכדור הארץ 1.
בעונה 5 מרטין עזב בגלל בעיות בריאותיות ובסדרה מספרים שג'ו נסע לטיבט.
"וולי" ווסט הוא בנו האובד של ג'ו ואחיה של איריס.
בעל אופי מרדני וחסר משמעת.
נולד אחרי שאמו נטשה את בני משפחתה, כך שג'ו ואייריס לא היו מודעים לקיומו אלא רק לאחר 18 שנים.
הוא פוגש לראשונה בג'ו ואייריס במסיבת חג המולד מעט לפני מותה של אמו, ומאז מנסה להתחבר אליהם.
הוא ובארי מפתחים קשר אחים על אף שהוא חושד בהתנהגותו המוזרה של בארי.
נהג לשעבר במרוצים לא חוקיים וכעת לומד באותה מכללה בה למדה אייריס, עם התמחות בהנדסה מכנית.
אחרי שניצל פעמים רבות בידי הפלאש, הוא מתעניין בגיבור-העל ומגלה על הקשר שיש לו ולג'ו.
מקבל ממנו השראה לעזור לאנשים.
מאוחר יותר, כשהוא לכוד בכספת הזמן של מעבדות סטאר יחד עם ג'סי, הם עובדים יחדיו כדי להימלט אך מושפעים על ידי החומר האפל של כוח המהירות ששוחרר על ידי הארי כדי לשחזר את מהירותו של בארי.
אביו חושד שוולי מתחיל להפוך למטא-אנושי כתוצאה מהתאונה.
בסופו של דבר, וולי לומד את סודו של בארי כשזום חוטף את אביו והורג אותו.
בפלאשפוינט הוא הפלאש והוא ואייריס נלחמים ביחד.
אחרי שציר הזמן חוזר לאיך שהיה, הוא חולם להפוך לקיד פלאש ולבסוף הוא נהפך בעזרתו של סאביטאר.
הוא ובארי מחליטים שהוא יהיה זה שיציל את אייריס, אך לאחר שנכנס לכוח המהירות וחוזה במותה של אמו שוב ושוב בלי הפסקה ליותר מ-24 שעות הוא לא מסוגל.
בעתיד, שנת 2024 הוא נכנס לדיכאון ובעקבות מותה של אחותו הוא יוצא להילחם בסאביטאר לבדו וכתוצאה מכך נשבר לו עמוד השדרה לאחר.
בסוף העונה הוא נפרד מבארי יחד עם כולם תוך הבטחה שימשיך להגן על העיר.
בסדרה מופיעים בתפקידי אורח שחקני סדרת האם "החץ" סטיבן אמל, אמילי בט ריקרדס, דייוויד רמזי, קייטי קסידי, וילה הולנד ופול באלקתורן בדמויותיהם של אוליבר קווין / החץ, פליסיטי סמוק, ג'ון דיגל, לורל לאנס / הקנרית השחורה, ת'יאה קווין / ספידי ומפכ"ל משטרת סטארלינג סיטי, קוונטין לאנס.
לאחר פרק קרוסאובר עם הסדרה "סופרגירל", מליסה בנויסט מופיעה בתפקיד סופרגירל בעונה השלישית של הסדרה.
בנוסף לכך חלק מהדמויות עברו לסדרת הבת של "החץ" ו"הפלאש", "אגדות המחר" ומשם הופיעו אורחים בסדרה כמו קייטי לוץ, ניק זאנו, טאלה אשה, מייסי ריצ'רדסון סלרס, כדמויות, שרה לאנס/הקנרית הלבנה, נייט הייוד/סטיל, זארי טומאז ואמיה ג'יווה/ויקסין
כמו כן, בסדרה משתתפים השחקנים ג'ון וסלי שיפ ואמנדה פייס בתפקידים אורחים כהנרי אלן וד"ר טינה מקגי.
שיפ גילם את דמותו של בארי אלן בסדרה "הברק" משנת 1990, בעוד פייס גילמה את דמותה של ד"ר מקגי באותה סדרה.
בעונתה השנייה של הסדרה, שיפ מגלם את דמותו של ג'יי גאריק, הפלאש מתור הזהב של הקומיקס, שחוזר לגלמו בתפקיד חוזר בעונה השלישית.
כמו כן, בפרק הראשון בעונה השלישית, שעוסק בקו הזמן החלופי פלאשפוינט, מופיע אלכס דזרט בתפקיד מפכ"ל המשטרה חוליו מנדז.
דזרט הופיע לצידם של שיפ ופייס בסדרה המקורית משנות ה-90 כדמות בעלת אותו שם.
נוסף לכך מופיעים רובי אמל ו-ויקטור גרבר כשני חצאיו של גיבור-העל פיירסטורם, רוני ריימונד ומרטין שטיין, בהתאמה.
בעונות השנייה והשלישית מופיעה דמותו של ג'פרסון "ג'קס" ג'קסון, בגילומו של פראנז דרמה, והיא מחליפה את דמותו של רוני ריימונד כחצי השני של מרטין שטיין.
אמל גילם את דמותו של רוני ריימונד בתפקיד אורח בעונות השנייה והשלישית, כדת'סטורם מכדור הארץ 2 וכדמות הנגלית לפלאש בשהותו בתוך כוח המהירות.
מארק המיל חוזר לגלם את ג'יימס ג'סי / טריקסטר בסדרה, וזאת לאחר שגילם את דמותו ב"הברק" משנת 1990. בעונה השנייה מוצגים הנבלים זום, בגילומו של טדי סירס, ונדל סאבאג' בגילומו של קספר קראמפ.
עונה שלישית מציגה את דמויותיהם של ג'וליאן אלברט דזמונד / דוקטור אלכימיה בגילומו של טום פלטון, של היריב בגילומו טוד לאסנס, של מאסטר המראות בגילומו של גריי דיימון ושל גרסה נשית של טופ בגילומה של אשלי ריקרדס.
בנוסף, הנבל סאביטאר מופיע כנבל הראשי בעונה השלישית, בדיבובו של טובין בל.
בעונה 4 (בתור הופעת אורח) ולאורך כל עונה 5 מופיעה בתם של בארי ואייריס, נורה ווסט-אלן / XS בגילומה של ג'סיקה פארקר קנדי בתור דמות ראשית.
אפרת דור משחקת בתפקיד קבוע החל מעונה 6 את גאונת המדע אווה מק'קולוק/מאסטר המראות.
השחקנית נטלי דרייפוס משחקת בתפקיד קבוע החל מעונה 6 את סו דירבון (סוזן דיבני) .
השחקן ג'ורדן פישר מגלם את בארט אלן - בנם של בארי ואייריס.
ב-30 ביולי 2013 נודע שיוצרי הסדרה "החץ", גרג ברלאנטי ואנדרו קרייסברג, יפתחו סדרת טלוויזיה המבוססת על דמותו של פלאש עבור רשת The CW, ביחד עם במאי פרק הפיילוט של "החץ" דייוויד נאטר ומנהל מחלקת הקריאייטיב של חברת DC קומיקס ג'ף ג'ונס.
קרייסברג ציין לאחר מכן שאלן יופיע בתחילה כדמות חוזרת בסדרה "החץ" למשך שלושה פרקים בעונתה השנייה, והפרק האחרון מביניהם ישמש כפרק פיילוט לסדרה משלו.
קרייסברג אמר שאלן יהיה מדען לזיהוי פלילי וכי הצגת כוחותיו והתגובות אליהם יהיו מבוססי מציאות.
בזמן שחקר את הדרך הטובה ביותר להציג את מהירותו של פלאש, ג'ונס ציין שלא יהיה מדובר רק ב"טשטוש".
בסופו של דבר בארי הופיע בשני פרקים בסדרת "החץ", והפרק השלישי בוטל לטובת פרק פיילוט בסדרה משלו, וזאת לאחר שמפיקי הסדרה התרשמו מאופן ביצוע הפרקים.
הדבר איפשר לצוות הקריאייטיבי להרחיב את סיפור המקור של בארי אלן והעולם בו הוא חי בתקציב גדול יותר.
פרק הפיילוט הוזמן לשידור ב-29 בינואר 2014 והסדרה עצמה קיבלה אור ירוק לשידור ב-8 במאי, עם 13 פרקים.
ב-4 במאי 2021 נמסר על עזיבתם של טום קוואנו וקרלוס ואלדס, שניים מתוך ששת השחקנים שנותרו מהצוות המקורי, והם לא ישתתפו בצוות השחקנים הקבוע של העונה השמינית.
קוואנו היה אמור לעזוב את הסדרה עוד בתום העונה השישית, אולם עקב מגפת הקורונה שגרמה להפסקת ההפקה, הוא סיים את הופעתו אחרי הפרק השלישי של העונה השביעית, ולא הופיע מאז.
עם זאת, ברישומים הקיימים הוא רשום כשחקן אורח, ואפשר שהוא יופיע בפרקים 9 ו-10, ואולי מעבר לכך.
אולם הופעתו האחרונה נשמרת בסוד, וייתכן שהוא וואלדס יופיעו כדמויות אורחות בעונה השמינית.
אתר Rotten Tomatoes העניק לסדרה סיווג "טרי", עם 89% ביקורות חיוביות בממוצע של כל העונות.
באתר שקלול הביקורות Metacritic, קיבלה הסדרה ציון 75 מתוך 100 על בסיס 38 ביקורות, המעיד על "ביקורות חיוביות באופן כללי".
בביקורת על סיום העונה השנייה, שיבח המבקר גל צבעוני באתר "סרט" את השחקן הראשי גרנט גאסטין וקבע כי הוא "הצליח לנפץ את הביקורות שהועברו כשלוהק לתפקיד הפלאש, ושיחק בצורה מצוינת לאורך כל העונה".
את העונה הרביעית השוותה ניצן ניקי מור, מאתר IGN Israel, לרכבת הרים: "היו פרקים מעולים, היו פרקים מתסכלים והיו פרקים שלא ממש הבנת מה הכותבים של הסדרה רוצים ממך, הצופה".
פרק הפיילוט של הסדרה היה מועמד לפרס הוגו.
בשנת 2015 זכתה הסדרה בפרס בחירת הקהל לסדרה החדשה הטובה ביותר, בשלושה פרסי סאטורן לעיבוד הקומיקס הטוב ביותר, לשחקן ראשי ולשחקן המשנה הטוב ביותר (ונטוורת' מילר).
גרנט גאסטין זכה בארבעה פרסי בחירת הנוער על תפקידו בסדרה בשנים 2015–2018, בנוסף לשני פרסים לסדרת האקשן שהסדרה זכתה בהם ב-2017 ו-2018.
הפלאש זכתה מדי שנה בפרס ליאו לאפקטים מיוחדים הטובים ביותר בשנים 2015–2020. בנוסף זכתה ב-6 פרסי BMI למלחינים ומוזיקאים בשנים 2017–2020.
שנהפרסקטגוריהמועמד (ים)תוצאהמקור2024פרס סאטורןסדרת גיבורי העל הטובה ביותרהפלאש
בינואר 2015 הודיע נשיא רשת The CW מארק פדוביץ על כוונת הרשת להפיק פרקי קרוסאובר בין "הפלאש" לבין "החץ" בכל עונת שידורים.
כמו כן, הרשת הודיעה כי תופק סדרת רשת אנימטיבית המבוססת על דמותה של ויקסן, וכן תופיע בגרסת לייב אקשן בסדרות הטלוויזיה.
חודש לאחר מכן, נודע על הכוונה להפיק סדרת בת נוספת המשלבת מספר גיבורי-על ומיועדת לשידור בעונת השידורים של שנים 2015-2016. בסדרה יככבו דמויות חוזרות אשר הופיעו בשתי הסדרות, עם פוטנציאל למספר קרוסאוברים בין הסדרות.
במאי 2015, הסדרה אושרה לשידור תחת השם "אגדות המחר".
העונה השנייה מתחילה לחקור את רעיון העולמות החלופיים על ידי הצגתו של כדור הארץ 2, שמאכלס כפילים של תושבי כדור הארץ 1 כמו ג'יי גאריק וזום.
גרנט גאסטין הופיע בתור בארי בפרק ה-18 בסדרת "סופרגירל", שבו בארי מגיע בטעות לארץ בה חיה סופרגירל, ועוזר לקארה להילחם בשתי אויבותיה סילבר באנשי ולייבווייר לפני שהוא חוזר הביתה.
מבצע בציר ענבים הוא הפלגה שביצעו ספינות סער של חיל הים הישראלי, מזירת הים התיכון לזירת ים סוף במסלול של כ-13,000 מייל ימי במשך 30 ימים – מתוכם 23 ימי הפלגה.
הספינות אח"י רומח (סער 4) בפיקוד סא"ל יצחק קוראל אלמוג, ואח"י כידון (סער 4) בפיקוד רס"ן אריה רונה, הפליגו מחיפה סביב יבשת אפריקה לשארם א-שייח'.
בחיל הים הוחלט לבסס כוח ימי כדי לשלוט במרחבי ים סוף לאחר שמצרי באב אל-מנדב נחסמו במלחמת ששת הימים על ידי חיל הים המצרי ללא יכולת של כוחות חיל הים, שכללו נחתות וספינות סיור קלות מדגם דבור להתמודד עם משימות רחוקות מחופי ישראל.
על סמך הניסיון שנצבר מהפעלת ספינות הטילים שנרכשו בצרפת נערך חיל הים הישראלי לייצר בישראל ספינות טילים.
ספינות סער 4 תוכננו ונבנו מלכתחילה לשרת בזירת ים סוף.
הספינות מתאימות למשטר הגלים בים סוף ובעלות יכולת שהייה ארוכה בים.
לאחר שתעלת סואץ נסגרה למעבר אניות בעקבות מלחמת ששת הימים בשנת 1967, האפשרות היחידה שנותרה הייתה הפלגה סביב יבשת אפריקה.
הפלגת בציר ענבים הייתה הפלגה השלישית שערך חיל הים להקפת אפריקה.
בסוף 1956 ותחילת 1957, לאחר מלחמת סיני, הפליגו הפריגטות אח"י מזנק (ק-32) ואח"י מבטח (ק-28) מחיפה לשארם א-שייח' סביב יבשת אפריקה במטרה לחזק את הכוח הימי בזירת ים סוף.
הפלגה קודמת שנייה נערכה בחודש פברואר 1974. הספינות אח"י קשת ואח"י רשף בפיקוד סא"ל גדעון רז הפליגו באותו מסלול, הפלגה שכונתה מבצע מוניטין.
להפלגה שכונתה "בציר ענבים" יועדו שתי ספינות סער 4 חדישות שבנייתן הסתיימה.
הן צוותו בלוחמים ובמפקדים בעלי ניסיון בספינות אחרות.
אספקת דלק – במגמה לשמור דיסקרטיות על ההפלגה נעשו הכנות לתדלוק במערב הים התיכון ולאורך חופי אפריקה באמצעות האוניה "בננה קור" של החברה הימית להובלת פרי עליה הוצב קצין קישור מחיל הים, רס"ן יעקב אלון.
במזרח אפריקה התדלוק נעשה מ"אח"י בת ים" בפיקודו של רס"ן דוד עצמון.
מפקד המבצע – סא"ל אברהם אשור
מפקד אח"י רומח (סער 4) – סא"ל יצחק קוראל אלמוג שהוגדר גם כמוביל זוג.
מפקד אח"י כידון (סער 4) – רס"ן אריה רונה.
מפקד אח"י בת ים – רס"ן דוד עצמון תדלק את ספינות הסער במזרח אפריקה.
קצין קישור על אונית הסוחר "בננה קור" שתדלקה בספרד ובמערב אפריקה – רס"ן יעקב אלון.
קצין קישור מטעם חיל הים בדרום אפריקה – רס"ן דני מלמד.
קצין הקישור להפלגה מטעם צי דרום אפריקה היה רס"ן ג'ון אורוק John Orrock.
מאוחר יותר הוא הגיע לישראל וקיבל פיקוד על ספינה שנבנתה במספנות ישראל לצי דרום אפריקה.
מפקד פלגה 45 שקיבל את הספינות בשארם א-שייח' – סא"ל אברהם בן-שושן.
המתיחות המדינית והצבאית הייתה גבוהה זמן לא רב אחרי מלחמת יום הכיפורים.
השאיפה הייתה להגיע לשארם א-שייח' מבלי להתגלות ככל הניתן.
לאורך הים התיכון; מול מצרים, לוב, אלג'יריה, תוניסיה ומרוקו הספינות יעברו בטווח פעולה התקפי של חילות האוויר והים של האויב.
בים סוף יעברו הספינות בסמוך לחופי סומליה, תימן, אתיופיה (שכללה את אריתריאה של היום), ערב הסעודית, סודאן ומצרים בטווח הפעולה של חיילות האוויר של האויב.
כוחות הצי הסובייטי והאמריקאי שהו במספרים ניכרים בים התיכון, בקרן אפריקה ובמפרץ עדן.
לא תוכננה כניסה לנמל גיברלטר.
תוכננה כניסה לשלושה נמלים בדרום אפריקה, ואלוויס ביי, סיימונס טאון ודרבן.
בקטעי הדרך הארוכים יותר מ-2,000 מיל ימי תוכנן תדלוק, קבלת מזון ומים מאוניות סוחר.
קטע ראשון – הפלגה מערבה לאורך הים התיכון מדרום לכרתים ומצפון למלטה עד לתדלוק מדרום לגרנדה בספרד.
קטע שני – מעבר מצר גיברלטר לאוקיינוס האטלנטי והפלגה ממערב לאפריקה עד לנמל ואלוויס ביי דרום אפריקה עם שני תדלוקים מהאניה בננה קור בדרך.
קטע שלישי – חופי דרום אפריקה.
תדלוק בוואלוויס ביי הפלגה לאורך החוף לנמל סיימונס טאון.
ארבעה ימי ביקורים באזור קייפטאון ומחוז כף התקווה הטובה.
ביקור מפקד חיל הים, בנימין תלם.
הפלגה צפונה לאורך החוף עד לדרבן.
הצטרפות מפקד חיל הים להפלגה על אח"י רומח.
קטע רביעי – יציאה מנמל דרבן הפלגה צפונה בתעלת מוזמביק.
הספינות נתקלו בים חזק עם גלים בכיוון ההפלגה.
המשך צפונה לאורך מזרח לאפריקה.
מפגש תדלוק מאח"י בת ים נעשה מעט דרומית מקו המשווה.
זאת כדי לזכות את צוות אח"י בת ים בטקס החצייה המסורתי.
קטע חמישי – המשך מול חופי סומליה, עד למפרץ עדן מעבר במצרי באב אל-מנדב והפלגה בים סוף לאורך חופים עוינים ממזרח וממערב עד לאי טיראן וכניסה טקסית לשארם א-שייח'.
הספינות יצאו לים מחיפה ב-16 בספטמבר ונכנסו לשארם א-שייח' ב-16 באוקטובר 1974.
+ מועד בשנת 1974 תיאור הערות16 בספטמבר שעה 15:00יציאה מנמל חיפה20 בספטמבר שעה 12:30מפגש דרומית לגרנדה עם האוניה בננה קור ותחילת תדלוק במשך 7 שעות תודלקו הספינות ב-120,000 ליטר, שווה ערך ל-120 מ"ק כל אחת.25 בספטמבר שעה 10:35 עד 15:15תדלוק שני - חלקי מול חופי ליבריה ערב יום כיפור.
הפסקת תדלוק עקב יום כיפור.
הפלגה דרום מזרחה במהירות של 22–25 קשר לנקודת תדלוק נוספת.26 בספטמבר חציית קו המשווה מצפון לדרוםטקס חציית המשווה נערך בכל ספינה.26 ספטמבר שעה 22:00 תדלוק שלישימוצאי יום כיפור.
השלמת התדלוק על מנת להגיע למכלי דלק מלאים.30 בספטמבר שעה 16:05כניסה לנמל ואלוויס בייתדלוק ורכישת מזון1 באוקטובר שעה 07:20יציאה מנמל ואלוויס ביימצטרפים קציני קישור מחיל הים ומדרום אפריקה.2 באוקטובר שעה 10:00כניסה לנמל סיימונס טאוןימי מנוחה וטיולים.
ביקור מפקד חיל הים בספינות.
ביקורים של גורמי הצי הדרום אפריקאי בספינות.
אירוח על ידי הקהילה היהודית בקייפטאון.
ביקור מפקדים אצל ראש העיר היהודי דייוויד בלומברג.6 באוקטובר שעה 10:00יציאה מנמל סיימונס טאוןהצטרפות מפקד חיל הים להפלגה לדרבן על אח"י רומח.
גלי גיבוע בירכתיים בגובה 15 מטר.
חייב גלישה על הגלים ובשלב הירידה הורדת מהירות על מנת לא להתחפר בתוך הגל.7 באוקטובר שעה 13:00כניסה לנמל דרבןתספוק ותדלוק אחרונים בדרום אפריקה.
משרד הביטחון הדרום אפריקאי ארגן שמירה על הרציף.
(שני שומרים משבט זולו עם חניתות וחרבות).8 באוקטובר שעה 21:45יציאה מנמל דרבן12 באוקטובר שעה 10:40מפגש עם אח"י בת ים מול מוגדישו סומליה תחילת תדלוק14 באוקטובר שעה 20:25 מעבר מצרי באב אל-מנדב16 באוקטובר שעה 11:00כניסה לעגינה מדרום לאי טיראןעליית מפקד חיל הים16 באוקטובר שעה 16:30כניסה למעגן שארם א-שייח'קבלת פנים חגיגית
הספינות עברו את ההפלגה 30 יום מחוץ לנמלי הבית, מזה 23 ימי ים, והגיעו למטרתם כשהן בכשירות מלאה.
צוותי הספינות תפקדו ברמה גבוהה בתנאי צפיפות למשך זמן ממושך.
ספינות סער 4 תוצרת מספנות ישראל, הוכיחו את עצמן במהלך ההפלגה בכל ההיבטים, כולל בים מאוד סוער.
התדלוקים וקבלת מזון ומים בים נעשו בנקודות המפגש כפי שתוכננו.
הספינות לא אותרו על ידי מודיעין אויב במהלך המסע.
מפקד חיל הים בנימין תלם סיכם את ההפלגה בעת טקס קבלת הפנים בשארם א-שייח' במילים:
הפלא שבחיות הפרא הייתה סדרת טבע אמריקאית לילדים מבית הנשיונל ג'יאוגרפיק ששודרה בשנים 1993-1998 בערוצים סי.בי.אס עד שנת 1995, וערוץ דיסני עד ל-1998 ולאחר מכן עברה סינדיקציה, בדיבובו של דאדלי מור.
לאחר שידורה הסדרה הופצה לקלטות וידאו ולאחר מכן ל-DVD בתוך 3 סטי תקליטורים ובהם 26 פרקים, חלקם מחוברים.
את הסדרה מראה כוכב ארץ מואנש מרחף המציג את חיות הבר על המסך במגוון יבשות ובתי גידול או צורות חיים כשכל תוכנית עוסקת בנושא אחר.
הסדרה מלווה בשירי קצרים הקשורים לפרק.
שירים אלה נכתבו ובוצעו בידי המוזיקאי אלן אודיי.
בכמה מהפרקים הכדור נראה כחול יותר ובאחרים הוא נראה בתכלת.
הסדרה שודרה גם בישראל בחינוכית בדיבובו של אברי גלעד בשנים 1995 עד 1997 ובשירתם של זמרים ובהם מומי לוי, סער בדישי, גני תמיר וגיורא קנת.
כמו כן היא הופצה לקלטות וידאו ול-DVD.
בערוץ לוגי הסדרה דובבה מחדש על ידי שמחה ברבירו.
הסדרה הייתה מועמדת ל-5 פרסי אמי וזכתה באחד מהם.
בעונה זו הפרקים עוסקים באתרים גאוגרפים והחיים בהם:
ספארי באפריקה: הפרק מציג את חיות הבר של אפריקה ברחבי הסוואנות ביניהם אריות, זברות, פילים, שימפנזות לצד החוקרת ג'יין גודול וסוריקטות במדבר קלהרי.
אוסטרליה, פלאי הארץ שמתחת: הפרק מציג את חיות הבר המוזרות של היבשת הדרומית ביותר (לאחר אנטארקטיקה): קנגורים, קואלות, האמו הענק, הברווזן המשונה, קיפודן הנמלים וכלבי הדינגו הטורפים.
צלילה במים עמוקים: הפרק מציג את חיי האוקיינוסים והימים: דולפינים, סוסוני ים, פינגווינים, לווייתנים גדולים, יצורים רבים בשונית המחסום הגדולה, כרישים, דיונונים ותמנונים.
יער גשם שכולו טרופי: הפרק מציג את בעלי החיים הרבים שחיים ביערות העד של אמריקה המרכזית ואמריקה הדרומית ביניהם: היגואר, הקואטי, הטפיר, שאגנים, עיטי הרפיה חזקים, עצלנים, נמלים גוזרות עלים ואפילו דגים ודולפיני נהרות החיים ביער הגשום.
צפון אמריקה המדהימה: הפרק מציג את החיים ברחבי אמריקה הצפונית ביניהם: סנאי קרקע שנלחמים בעכסנים, ביצת אליגטורים, נקרים המקננים בסגווארו במדבר סונורה הצחיח, דביבונים, זאבים ארקטים, דובי קוטב ומשפחת בונים.
הרפתקאות באסיה: הפרק מציג את חיות הבר הפראיות של יבשת אסיה ביניהם: עיטם לבן חזה צד נחשי ים, טיגריסים, להקה של כלבי דול מצוי, עדר של פילים, קופי אורנגאוטן ומקוק יפני, פנדה ענקית, ראם לבן במדבר ויעלים נלחמים.
מקוטב אל קוטב: הפרק מציג את חיי הבר בקוטב הצפוני והדרומי ביניהם: דוב קוטב עם גורים, ניבתנים, שחפית הקוטב, פינגווינים שונים, דובי ים, איילי צפון ולווייתני אורקה טורפים.
בעונה זו נראים 2 פרקים מקובצים בפרק גדול.
כמו כן הרקע בעונה זו הופך לשחור במקום לכחול עם עננים לבנים:
ידידינו הכלבים: הפרק חוקר את ראשיתו של הכלב המוכר ומציג מגוון של מינים בני משפחת הכלביים ביניהם: זאבים וקויוט בצפון אמריקה, זאבים טלואים ושועלים אוזננים באפריקה וכלבי רועים בניו זילנד.
חתולים מגניבים: הפרק מציג את בני משפחת החתוליים החיים בטבע ביניהם: אריות, נמרים וברדלסים וקרקלים באפריקה, טיגריסים בהודו, פומות ושונרים בצפון אמריקה ויגוארים, אוצלוטים וחתולי מרגיי בדרום אמריקה.
דינוזאורים חיים: הפרק מציג שחזור של דינוזאורים שונים כמו: טירנוזאורוס, טריצרטופס, הדרוזאורוס, סתרותיומימוס ודרומזאורוס, את המחקר סביבם ואת קרוביהם החיים ביניהם: דרקוני קומודו, אליגטור, נחשים ועופות כמו יענים וקזוארים.
הפרק מלווה בהסבריו של ד"ר רוברט בקר ובתמונות מהסרט דינוזאור!.
יצורים מצמררים: הפרק מציג יצורים שונים המעוררים פחד וגועל אך יש להם תפקידים חשובים בטבע ביניהם: ערפדים, עכבישים, זבובים, חיפושיות זבל ונשרים.
לכייף עם הקופים: הפרק מציג מינים מסדרת הפרימטים הקרובה אלינו וחי המשפחה שלהם ביניהם: גלגויים, בבונים, למורים, גיבונים, אורנגאוטן וגורילות.
לכייף עם משפחות אחרות: הפרק מציג משפחות של בעלי חיים בהם צורות משפחתיות שונות מהמוכר לנו ביניהם: פילים אפריקנים, צפרדע שור אפריקנית, צבי ים, נקבת תמנון פסיפי ענק וזוג אלבטרוסים.
ספארי בחוות החיות: הפרק מציג את החיות המבויתות החיים בחווה וקרוביהם בטבע ביניהם: כבשים וכבשי דאל, תרנגולי הודו ותרנגול ההודו הפראי, חזירים וחזירי יבלות וסוסים וזברות.
מצילי החיות: הפרק מציג מיני בעלי חיים בסכנת הכחדה ואנשים השומרים על הסביבה ביניהם: פנדה ענקית, קרנפים בקניה, אנשים שעוזרים לקואלות באוסטרליה ופארק שימור בצרפת.
בנאים מלידה: הפרק מציג חיות הבונים מבנים מיוחדים בשיטות שונות ביניהם: תלי טרמיטים ענקיים, סכרים של בונים, רשתות עכבישים, מחילה של חולדים ומבנים שאנשים בנו למען קינון שלכים.
מסעות מדהימים: הפרק מציג בעלי חיים הנודדים מרחקים עצומים ביניהם: עדר של גנואים המתבגרים במהלך הנדידה, ברבורי טונדרה, דגי אלתית, אנטילוקפרות ופילים.
כלי נשק סודיים: הפרק מציג שיטות ציד והתגוננות מטורפים מדהימות של בעלי חיים ביניהם: חרדון צווארון עצבני, דג נפוחית, טרפידים, מפציצנית מרעישה, צפרדעים רעילות, נחשים ואלמנות שחורות.
קסם האיים: הפרק מציג חיות שונות שהתבססו על איים ביניהם: למורים וזיקיות במדגסקר, שדים טסמנים באי טסמניה, איגואנות ים באיי גלאפגוס, פינגווינים מצוייצים וחסונים באיי סנארס ואנפות המקננות באי מלאכותי בעיר ניו יורק.
הפיתול הקדם-מרכזי (TA: gyrus precentralis) הוא קפל בקליפת המוח, הממוקם בחלק האחורי של האונה המצחית במוח.
על קפל זה ממוקם הקורטקס המוטורי הראשוני, אשר מוגדר אצל בני אדם כאזור ברודמן 4.
הפיתול הקדם-מרכזי ממוקם קדמית לחריץ המרכזי, חריץ המתווה את החלוקה בין האונה הקודקודית לאונה המצחית, ואחורית לחריץ הקדם-מרכזי.
חלקו הלטרלי (צידי) של הפיתול תחום על ידי המענית הצידית (lateral sulcus או sylvian fissure), ומן הצד המדיאלי של הפיתול נמצא קפל של רקמת מוח המהווה המשך לפיתול הקדם-מרכזי.
קפל זה הנמצא על דופן ההמיספרה נקרא אונית מסב המרכז (Paracentral lobule) מקשר אותו יחד עם הפיתול הבתר-מרכזי .
האוניה מתפקדת כמוקד שליטה ראשוני של תנועותיו המוטוריות של חלקי הגוף התחתונים, ומקבלת את המידע הסנסורי הראשוני מחלקים אלו.
האזור מכיל בשכבה החמישית ריכוז גבוה של תאים פירמידיים גדולים במיוחד בשם תאי בץ, תאי עצב רב-קוטביים הנפוצים בקליפת המוח ואשר גוף התא שלהם דומה למשולש.
תאי עצב אלו שולחים אקסונים לגרעינים מוטוריים של עצבי הגולגולת, וכן לתאי עצב מוטוריים הממוקמים בקרן הגחונית של חוט השדרה.
אקסונים אלו מהווים את המסלול הקורטיקו-ספינלי, נתיב עצבי האחראי על השליטה הרצונית בשרירים באמצעות האזורים הממוקמים בקליפת המוח.
תאי בץ, ביחד עם האקסונים שלהם, נקראים תאי עצב מוטוריים עליונים (UMN).
הפיתול עצמו מאורגן בצורה סומטוטופית, כך שכמות האקסונים המעצבבים חלקים בגוף מִשְׁתָנָה בהתאם למורכבות ההפעלה של החלק המעוצבב ולא רק לפי גודלו.
אך מנגד, על הפיתול נשאר הסדר האנטומי של אזורים קרובים בגוף.
לדוגמה התאים השולטים ברגליים ממוקמים על החלק התיכון (מדיאלי) של הפיתול, קרוב לחריץ האורכי ( longitudinal fissure) המחלק את המוח להמיספרות, התאים השולטים על הפנים נמצאים על החלק הצידי (לטרלי) של הפיתול, והתאים השולטים בזרוע ממוקמים בין הרגליים לפנים.
התאים השולטים בזרוע תופסים את רוב השטח של הפיתול, ואכן האזור בעל היכולות המוטוריות המורכבות ביותר הניתנות לביצוע הוא הזרועות וכף היד.
ממחקרים נמצא כי אצל נגנים המתחילים לנגן בגיל מוקדם, רקמת התאים השולטת בשרירים הנחוצים לנגינה גדולה יותר מאשר אצל אחרים אשר לא מנגנים, או לחלופין החלו לנגן בגיל מאוחר.
לדוגמה, אצל נגני כינור ניתן לצפות בגידול הרקמה השולטת על שרירי האצבעות השמאליות אשר רובם נמצאים בהמיספרה הימנית.
הנוירונים הפועלים בפיתול הקדם-מרכזי הם נוירונים המעורבים בעיקר בתנועות רצוניות, לכן כאשר פעולה מסוימת נובעת ממקור רגשי או אוטומטי, לרוב התנועה לא תיוצג על ידי ירייה של פוטנציאלי פעולה של הנוירונים באזור הפיתול.
מרישומי אותות חשמליים הנשלחים מנוירונים בודדים נמצא כי הדחפים העצביים הנשלחים הם לעיתים מנוגדים אחד לשני, ונורים בקצב שונה.
התנועה הנצפית היא בכיוון ובגודל הווקטורי של סך הנוירונים המשדרים בזמן הפעולה, כאשר ככל שתדר הירי גדול יותר כך הכוח שמפעיל השריר יהיה גדול יותר.
באמצעות מנגנון זה מתאפשר ויסות הכוח הנדרש לפעולות בעלות התנגדות שונה, כמו הרמת חפץ קל לעומת משקולת כבדה.
מלבד לארגון הסומטוטופי, בין התאים הנמצאים על הפיתול ישנן רשתות סינפטיות חזקות המייצגות פעולות ספציפיות המערבות מספר שרירים.
לדוגמה, כאשר לאדם יש צורך רצוני לכופף את הרגל, מעורבים בפעולה שרירים רבים כמו שרירי הבטן, האגן, הירך והשוק.
הפעולה תתווך על הפיתול באמצעות קשרים חזקים בין נוירונים המפעילים את השרירים הללו המייצרים רשת עצבית לכיפוף הירך המסנכרנת את הנוירונים המעורבים באמצעות ריבוי סינפסות ביניהן.
רוב אספקת הדם לפיתול הקדם-מרכזי מסופקת באמצעות עורק המוח האמצעי (MCA) .
האזורים המרכזיים של הפיתול אשר מהווים את הקורטקס המוטורי הראשוני של הרגל, מקבלים אספקת דם מעורק המוח הקדמי (ACA).
פגיעה בפיתול הקדם-מרכזי תגרום לשיתוק תנועות רצוניות בצד הנגדי להמיספירה הפגועה, כאשר האזור בו יתבטא השיתוק הוא מותאם לארגון הסומטוטופי על הפיתול.
הפיתול הבתר-מרכזי הוא קפל בקליפת מוח האדם, הנמצא על הקצה הקדמי של האונה הקודקודית.
על קפל זה ממוקם האזור הסומטו-סנסורי הראשוני אשר אחראי על התחושה המודעת של מגע, לחץ, טמפרטורה וכאב.
הפיתול הבתר-מרכזי מאורגן בצורה סומטוטופית, כך שכמות האקסונים המעצבבים חלקים בגוף מִשְׁתָנָה בהתאם למורכבות ההפעלה של החלק המעוצבב ולא רק לפי גודלו.
את המידע החושי הפיתול מקבל מן התלמוס, ומעביר אותו הלאה לאזורים סומטוסנסוריים אסוציאטיביים.
הפיתול הבתר-מרכזי מסומן באזורי ברודמן כאזורים 1, 2 ו-3. מבחינה מרחבית הוא אחורית לחריץ המרכזי, חריץ המתווה את החלוקה בין האונה הקודקודית לאונה המצחית, וקדמית לחריץ הבתר-מרכזי.
חלקו הלטרלי (צידי) של הפיתול תחום על ידי המענית הצידית (Lateral sulcus או Sylvian fissure), ומן הצד המדיאלי של הפיתול נמצא קפל של רקמת מוח המהווה המשך לפיתול הבתר-מרכזי.
קפל זה הנמצא על דופן ההמיספרה נקרא אונית מסב המרכז (Paracentral lobule) מקשר אותו יחד עם הפיתול הקדם-מרכזי.
העורק המוליך דם לפיתול הבתר מרכזי הוא עורק המוח האמצעי (Middle cerebral artery), ופגיעה בו תגרור אובדן תחושה מודעת של מידע חושי של מגע.
הפיתול המצחי התחתון , הוא פיתול בקליפת המוח, התחתון מבין ארבעת הפיתולים שבאונה המצחית וחלק מן קליפת המוח הקדם-מצחית.
הפיתול תחום מלעיל על ידי החריץ המצחי התחתון המפריד אותו מן הפיתול המצחי האמצעי .
גבולו התחתון הוא המענית הצידית אשר מפריד אותו מהפיתול הרקתי העליון והגבול האחורי לפיתול המצחי התחתון הוא החריץ הקדם-מרכזי המפריד אותו מהפיתול הקדם-מרכזי.
כמו כן, הפיתול המצחי התחתון מכיל את אזור ברוקה, אזור המעורב בעיבוד לשוני, ובהפקת שפה.
נהוג לחלק את הפיתול המצחי התחתון לשלושה אזורים נפרדים: החלק האחורי ביותר נקרא בשם "החלק המכסי" (pars opercularis - Pop), לאחריו נמצא "החלק המשולשי" (pars triangularis - PT) ולבסוף, במיקום הקדמי ביותר, נמצא החלק הארובתי (the pars orbitalis - POr).
לעיתים האחרון מביניהם יקרא גם החלק הגחוני של הפיתול המצחי התחתון (vIFG).
חלוקה זו נקבעה בעקבות חריצים קטנים היוצאים מן החריץ הצידי הנקראים ענפי (Ramus) החריץ הצידי.
החלק המכסי של הפיתול המצחי התחתון הוא חלק מן קליפת המוח המצחית המכסה את האינסולה ומכאן שמו.
החלק המשולשי הוא בעל צורת משולש ואילו החלק הארובתי נמצא קרוב לאזור ארובת העין והוא חלק מן קליפת המוח הארובתית-מצחית.
שלושת החלקים מקושרים ביניהם רבות.
דבר זה נמצא במחקר אשר ביצע גרייה חשמלית בחלקים נפרדים בפיתול אצל בני אדם תחת הליך נוירוכירוגי, וראה כי ההיטל של הגרייה מגיע לכל אורך הפיתול עובדה זו נתמכה גם על ידי מחקרים נוספים.
בחלוקה לאזורי ברודמן החלק המכסי של הפיתול המצחי התחתון ידוע כאזור ברודמן 44, החלק המשולשי של הפיתול המצחי התחתון ידוע כאזור ברודמן 45 ושניהם יחדיו מהווים את אזור ברוקה.
כמו כן החלק הארובתי של הפיתול המצחי התחתון ידוע כאזור ברודמן 47.
אחת הדרכים לבחון את תפקידו של אזור במערכת העצבים של אורגניזם מסוים היא לבדוק מהי ההשפעה של נזק הנגרם לאותו אזור.
כך, התסמינים של חולים הסובלים מנזק מוחי, למשל עקב שבץ או טראומה אחרת, הם אינדיקציה מסוימת לתפקיד שהאזורים שנפגעו ממלאים באדם בריא.
ידוע עוד מהמאה ה-19, על ידי ניסויים של החוקר ברוקה על פגיעות מוחיות, כי ה-IFG מעורב ביכולות שפתיות.
תיקופים נרחבים המתפרסים על מתודות שונות נצברו עם השנים, והראו כי האזור מעורב במספר רב של פעילויות שפתיות הכוללות אף זיהוי מחוות רגשיות בדיבור.
מתוך הפעילויות השפתיות ה-Pop שבהמיספרה השמאלית מקושר לקליפת המוח הקדם-מוטורית ולאינסולה הקדמית ברשת עצבית המפיקה את ההברות הבסיסיות, והאזור POr ידוע כקשור לעיבוד מבנים מוזיקליים.
בכללו, מניסויים שהשמשו במכשיר הפוגע זמנית בתפקוד האזור (TMS), התגלה כי הפיתול מפחית למידה של מידע המזוהה כלא נעים.
זאת משום שהשימוש ב-TMS החיש את יכולת הלמידה של מידע שכזה.
נוסף על כך פעילות מוגברת של ה-IFG נמצאת בהתאמה להימנעות מלקיחת סיכונים.
פעולה נוספת שידוע כי האזור מעורב בה, לפחות חלקית, הוא יצירת ה-mismatch negativity או בקיצור MMN.
ה-MMN הוא רכיב פוטנציאל קשור-אירוע, דהיינו הופעת דפוס פוטנציאלים חשמליים ייחודי על הקרקפת, המופיע כתגובה למידע הסותר ניבוי של המערכת הקוגניטיבית על הסדר בסביבה החיצונית.
לדוגמה משפט עם שגיאות תחביר בין שלל משפטים תקינים יעורר MMN.
ל-MMN ידוע אזור אשר גורם לתגובה הנמצא באזור השמיעתי העיקרי - הפיתול הרקתי העליון והפיתול על שם השל, עם זאת מחקרים רבים מצאו מקור נוסף הנמצא באזורים מצחיים.
במקרים רבים באמצעות ניתוח מקורות של פריסת הפוטנציאלים על הקרקפת ממוקם האזור המצחי על ה-IFG.
האזורים PT יחד עם אזור Pop מהווים את אזור ברוקה, אזור בסיסי בהפקת שפה.
בגיעה באזור זה תגרום באופן ישיר לאפזיית ברוקה, אפזיה המאופיינת לנזק בלתי הפיך ליכולת הדיבור השוטפת והכתיבה, ומכונה אפאזיה אקספרסיבית.
נוירוני מראה הם נוירונים הפעילים לא רק בעת ביצוע פעולה מוטורית אלא גם בעת התבוננות בעת אדם אחר העושה את אותה הפעולה.
ההשערה הרווחת במחקר היא שפעילות הנוירונים מאפשרת למידה על ידי חיקוי ויכולת להבין את האחר, כאשר האחרונה עומדת בבסיס תהליכי תיאוריה של תודעה.
יחד עם מקור באונה הפריאטלית, אחד המקורות המרכזיים ביותר של נוירונים אלו נמצע על החלק האחורי של ה-IFG הקרוב לקורטקס המוטורי.
הפיתול המצחי העליון או בקיצור ה-SFG הוא פיתול בקליפת המוח, העליון מבין ארבעת הפיתולים שבאונה המצחית וחלק מן האונה הקדם מצחית.
הפיתול תחום צידית (לטרלית) על ידי החריץ המצחי העליון, מרכזית (מדיאלי) על ידי החריץ האורכי ואחורית על ידי החריץ הקדם-מרכזי.
צידית לו נמצאהפיתול המצחי האמצעי ואחורית לו נמצא הפיתול הקדם-מרכזי המהווה את מקום משכנו של האזור המוטורי העיקרי.
כמו כן החוקר הישראלי יצחק פריד מצא כי גרייה של אזורים ב-SFG גוררת פרץ צחוק בלתי נשלט, כאשר העוצמה של הצחוק ומשך הזמן שלו תלויים ביחס ישר לעוצמת הגריה.
נוסף לתפקידים אלו לפיתול תפקיד מרכזי בתהליכים מטא קוגניטיביים של מודעות עצמית.
הפיתול על שם השל, קרוי גם הפיתול הרקתי הרוחבי הוא פיתול הנמצא בקליפת המוח, על גבי שטח הפנים של האונה הרקתית, היורד לעומק המענית הצידית.
הוא מצחי ל-planum temporale ובהמשכו, עמוק יותר בתוך המענית הצידית, נמצאת האינסולה.
הפיתול קרוי על שמו של האנטומאי האוסטרי ריכרד השל.
לרוב הפיתול על שם השל מורכב מפיתול אחד, אך קיימים הבדלים מורפולוגיים בינאישיים רבים.
לעיתים ניתן לראות שני פיתולים ואף שלושה המרכיבים את הפיתול יחדיו, חלק מהמחקרים טוענים כי כאשר נמצאת חלוקה שכזאת הקורטקס האודיטורי הראשוני מתפרש רק על הפיתול הראשון בחלוקה, אך אחרים טוענים כי הקורטקס מתפרש על שני הפיתולים.
חלקו המדיאלי של פיתול זה הוא מקומו של הקורטקס השמיעתי הראשוני (A1), והוא חלק ממערכת השמיעה.
צימוד זה נמצא בתחילת המאה ה-20 על סמך צורתם הצפופה של התאים והמיאלין העוטף אותם בניתוחי מוחות שלאחר המוות ומאז שוחזרו גם באמצעים מודרניים כמו דימות תהודה מגנטית תפקודי.
מסביב ל-A1 ישנו אזור שמיעתי אסוציאטיבי הנקרא אזור הרצועה (belt region).
חלק מאזור זה המעבד את גובה הצליל (pitch), הנקרא מרכז גובה הצליל (pitch center), נמצא על חלקו הלטרלי של הפיתול.
באזור זה מתקיימת אסימטריה תפקודית ומבנית בין הפיתול הנימצא בהמיספרה ימין, לבין זה הנמצא בהמיספרה שמאל.
האזור הימני פעיל יותר וגדול יותר אצל אנשים להם העדפה תפקודית לחילוץ גובה הצליל באמצעות ספקטרום התדרים העילאיים, ואילו האזור השמאלי פעיל יותר וגדול יותר אצל אלו אשר להם קיימת העדפה לחילוץ הגובה באמצעות זיהוי התדר היסודי.
כמו כן באזור לטרלי קדמי נמצא האזור הרוסטרלי אשר לרוב מסומן באות R.
אזור זה משמש כחלק ממסלול ה-"מה?" המעורב בזיהוי מאפיינים מורכבים בקלט החושי.
עם זאת, ישנו קושי רב להגיע לגבול ברור של האזורים השמיעתיים.
האינפורמציה השמיעתית שמגיעה לפיתול עוברת דרך עצב השמיעה אל גרעינים במוח המוארך, משם היא מטפסת אל המוח האמצעי, ובהמשך לגרעין בתלמוס הנקרא גרעין הברך המרכזי MGN, לאחר העיבוד בתלמוס האינפורמציה מגיעה לפיתול על שם השל, ומשם מתפשט לשאר אזורים על קליפת המוח.
הפיתול מעבד צלילים במבנה טונוטופי של תדירויות, כך שתדירויות קרובות יעובדו בתאי עצב קרובים זה לזה על הפיתול.
לכן לאורכו של הפיתול נמתח רצף של תאים שמגיבים לתדירויות שונות הלוך ושוב.
ממחקר על קופים נמצא כי ראשית ישנו רצף של תגובה מוגברת המתחיל מתדירות נמוכה בעומק המענית הצידית, העולה לתדירות גבוהה סמוך לתחילת המענית, לאחריו רצף הפוך המתחיל בתדירות גבוהה בעומק המענית ויורד ככל שמתקרבים לתחלת המענית, ולבסוף נמצא רצף התואם לרצף הראשון מבחינת הכיווניות.
מסביב לרצפים אלו נמצאים יחידות נוירונליות נוספות אשר ככל הנראה כבר מעבדים יותר מצליל בודד אחד ואינם מציגים טונוטופיות שכזו דבר הנתמך אפילו על ידי הקלטות ירי דחף עצבי מנוירונים בודדים, ועל ידי fMRI.
הפיתול מעורב ברשת העצבית האחראית על יצירת גל mismatch negativity או בקיצור MMN.
ה-MMN מופיע לאחר שניבוי שנוצר בקליפת המוח לגבי העתיד הקרוב נסתר על ידי קלט חושי, בדמות פוטנציאל קשור-אירוע, דהיינו התפלגות פוטנציאל חשמלי ייחודי על הקרקפת, הניתן למדידה באמצעות EEG.
ולכן העובדה שהפיתול על שם השל מעורב ביצירתו מעיד על חלקו בתהליך זיהוי חריגות לניבוי שמיעתי ולעדכונו.
הפכים סולארים היא סדרת אנימציה קומית אמריקאית, שנוצרה על ידי ג'סטין רוילנד (מהיוצרים של ריק ומורטי) ומייק מקמהן עבור שירות הזרמת המדיה Hulu.
במקור נוצרה הסדרה עבור רשת הטלוויזיה האמריקאית פוקס, אך הסדרה נגנזה, ואז נרכשה על ידי Hulu.
העונה הראשונה שוחררה במלואה ב-8 במאי 2020.
לסדרה הוזמנו מראש שתי עונות, בנות שמונה פרקים כל אחת.
"הפכים סולארים" מתמקדת במשפחה של חוצנים מעולם טוב יותר שנאלצת למצוא מפלט במרכז ארצות הברית.
בני המשפחה אינם מצליחים להסכים אם מדובר בחוויה מלהיבה או נוראית.
שם השחקן/יתשם הדמותאודות הדמות ג'סטין רוילנד (עונות 1-3) קורבו מדען חייזרי בעל אינטליגנציה גבוהה.
הוא שונא את כדור הארץ ורוצה לעזוב אותו מוקדם ככל האפשר.
טרי שותפו התמים והאופטימי של קורבו.
הוא נהנה מהשהות על כדור הארץ, והתרבות האנושית מרתקת אותו.
שון גיאמברון יומיולק השיבוט של קורבו, שהכריז על עצמו כעל מדען וצייד ראשים.
הוא נוטה לכווץ אנשים שהוא לא מחבב ולהכניס אותם לטראריום שלו.
נחמדה לרוב, ומעוניינת להשתלב בחברה האנושית.
סייגן מקמהן פיופה חייזר תינוק שיתפתח בבוא היום לצורתו האמיתית ויבנה מחדש את כדור הארץ בדמותו של שלורפ, עולם הבית של המשפחה, בעזרת מידע שמאוחסן ב-DNA שלו.
אלפרד מולינה הדוכס השליט המושחת של חומת יומיולק, והוא משליט סדר על ידי שליטתו בקווי האספקה שמעבירה ג'סי לתושבי החומה.
בסופו של דבר מודח בהפיכה שמבוצעת על ידי המחתרת שייסד טים.
אנדי דאלי טים אחד משבוייו של יומיולק, שכווץ מאחר שלבש חולצה אדומה.
הוא שורד על ידי ליקוט ובהמשך הופך למנהיג מחתרת ההתנגדות לשלטון הדוכס.
כשהמחתרת מצליחה לבסוף בהפיכה, הוא הופך לשליט החומה ומנהיג שלטון נאור ושוויוני, אך בפועל מסתיר מידע על גישה לעולם החיצוני ואף רוצח את שותפתו למאבק, שרי, עם תום ניסיון ההפיכה המוצלח, על מנת שלא תחלוק את הסוד עם יתר תושבי החומה.
כריסטינה הנדריקס שרי שפית ברשת המזון היפני האמריקאית בניהאנה, שכווצה והועברה לחומה על ידי יומיולק כי הגישה לו חסילונים שלא ביקש.
היא הופכת לאחת מבעלות בריתו של טים במאבקו נגד הדוכס.
לאחר הצלחת המאבק, טים רוצח אותה על מנת שלא תגלה להמונים בחומה שקיימת דרך החוצה.
בהמשך מתברר שחיה במשך שנה בדשא בחצר, לאחר מכן היא חוזרת לחומה כדי לגרום לטים לשלם על מה שעשה, כשהיא נושאת את בנו של טים איתה טיפאני האדיש עאישה הבינה המלאכותית של החללית.
ג'ייסון מנטזוקאס ואנבו חייזר מעצבן מקו זמן אחר.
קארי ואלגרן גב' פרנקי מורה בתיכון ג'יימס ארל ג'ונס שמציגה באופן גלוי דעות גזעניות כלפי יומיולק וג'סי.
מנהלת רומן נסתר עם מנהל בית הספר, קוק.
רוב שראב המנהל קוק מנהל בית הספר ג'יימס ארל ג'ונס בו לומדים יומיולק וג'סי.
מנהל רומן נסתר עם הגב פרנקי.
ב-28 באוגוסט 2018 הודיעה Hulu כי הזמינה שתי עונות, וסך הכל 16 פרקים.
הסדרה נוצרה על ידי ג'סטין רוילנד, שיצר גם את הסדרה ריק ומורטי, ומייק מקמהן, אף הוא אחד הכותבים של ריק ומורטי.
השניים אמורים היו לשמש גם כמפיקים בפועל של הסדרה.
בין חברות ההפקה שאמורות היו להשתתף בפרויקט הייתה פוקס המאה ה-20.
ב-18 ביוני 2020 הודיעה הולו כי היא מעוניינת גם בעונה שלישית, שעתידה לכלול 12 פרקים ולעלות לשידור ב-13 ביולי 2022.
במקביל להודעה על הפקת הסדרה הודיעה הרשת כי ג'סטין רוילנד, תומאס מידלדיטץ', שון גיאמברון ומרי מק ידובבו את הדמויות הראשיות בסדרה.
הטיזר טריילר לעונה הראשונה שוחרר ב-25 במרץ 2020. הטריילר הרשמי שוחרר ב-15 באפריל 2020.
בינואר 2023, כחלק מהאשמות באלימות במשפחה, פוטר ג'סטין רוילנד מהסדרה שתמשיך לעונתה הרביעית והחמישית.
לתוכנית אחוז אישור גבוה של 90% באתר Rotten Tomatoes, על בסיס ביקורות של 29 מבקרים, והממוצע הוא 7.58/10. הקונצנזוס באתר מציין שהסדרה "מקסימה, מצחיקה, וכנה באופן מפתיע.
הפכים סולארים שוחה בגיחוך שבחיים בעודה מוצאת נקודת מבט רעננה להגיב דרכה על האנושות." באתר Metacritic קיבלה הסדרה ציון משוקלל של 71 מתוך 100,על בסיס ביקורות של 9 מבקרים.
האתר ציין "ביקורות חיוביות לרוב".
לפי Hulu הסדרה הייתה התוכן הנצפה ביותר בשירות מאז שהושק, בין ה-8 במאי ל-12 במאי 2020.
שנהפרסקטגוריהמועמד(ים)תוצאהמקור2024פרס אנניהדיבוב הטוב ביותר בתוכנית טלוויזיה/שידור אנימציהדן סטיבנס
הפכת מספדי הוא פזמון חסידי שבוצע על ידי הזמר החרדי-אמריקאי אברהם פריד, שהלחינו איצי וואלדנר ואברהם פריד, באלבומו רצוננו לראות את מלכנו.
נכון לספטמבר 2025, לשיר יש למעלה מ-230 אלף צפיות ביוטיוב.
השיר הוא שיר קצבי ושמח, המדבר על הודיה לבורא עולם על כך שהפך את עצב של האדם לשמחה.
השיר זכה לפרסום רב ולהצלחה במגזר הדתי והחרדי .
וסיים במקום השני במצעד השנתי לשנת תשע"ג של רדיו קול חי
הפלאש הוא סרט גיבורי-על אמריקאי, בהפקת האחים וורנר, המבוסס על דמות הקומיקס "פלאש" מבית האחים וורנר ו-DC קומיקס.
הסרט מהווה חלק מהיקום הקולנועי של DC.
הסרט ייצא לאקרנים ב-16 ביוני 2023 בבימויו של אנדרס מוסקייטי ובכיכובם של אנסמבל שחקנים כדוגמת עזרא מילר, סשה קאייה, מייקל שאנון ומייקל קיטון.
בארי אלן (עזרא מילר) בהווה הוא חבר בליגת הצדק שנקרא על ידי אלפרד (ג'רמי איירונס) כאשר באטמן (בן אפלק) צריך עזרה בהתמודדותו מול בנו של קרמיין פלקונה שגנב נגיף קטלני.
אלן לובש את חליפתו ומגיע לזירה כדי להציל חפים מפשע מבית חולים שמתמוטט.
לאחר מכן הוא חובר לבאטמן שהצליח לעצור את פלקונה בעזרתה של וונדר וומן (גל גדות).
לאחר מכן אלן ממשיך בשגרת יומו אל מעבדת הזיהוי הפלילי בה הוא עובד שנים רבות כדי להוכיח את חפותו של אביו, שדיון מכריע בערעור שהגיש על הרשעתו ברצח אמו עומד להתקיים למחרת.
במהלך שיחה שקיים עם אביו (רון ליווינגסטון) הוא מגיע לביתו שם בוצע הרצח של אמו (מריבל ורדו) כשהיה ילד (בגילומו של איאן לו).
הוא נזכר באותו היום, מתמלא בצער גדול על חוסר יכולתו למנוע את רצח אמו ואת הרשעת אביו החף מפשע, ומתחיל לרוץ במהירות כל כך גדולה שמכניסה אותו לסדק בזמן שמאפשר לו לחזור אחורה למאורעות אותו היום.
הוא מספר על כך לברוס ויין (באטמן) והאחרון מנסה לשכנעו שניסיון לשנות את העבר לא יהיה צעד חכם.
למרות אזהרותיו, אלן חוזר ליום הרצח של אמו ומשנה פרט קריטי במסלולה שאמור למנוע את רציחתה.
אלא שבדרך חזרה לעתיד הוא נתקל בדמות סגולה מסתורית שהודפת אותו החוצה והוא נוחת ב-29 בספטמבר 2013 בשנה שהיה בה בן 18.
לאחר מפגש עם הוריו הוא נדהם לראות את בארי אלן בן ה-18 עומד להיכנס לבית ואז הוא מבין שחזר לשנה הלא-נכונה.
בארי אלן הצעיר מתגלה כקל דעת ולא רציני.
מכיוון שאביו לא הואשם ברצח של אמו שלא התקיים - אלן לא היה באותו היום במעבדה מה שהיה מוביל את אלן הנוכחי לא להיפגע על ידי הברק וכך לא לקבל את כוחותיו.
לכן אלן העתידי מוביל את אלן בן ה-18 למעבדה ושם שניהם חוטפים את הברק, מה שמעניק את הכוחות לאלן הצעיר אך לוקח אותם מאלן המבוגר.
למחרת השניים מגלים שהעולם עומד בפני השמדה בידי גנרל זוד (מייקל שאנון), כלומר, אירועי איש הפלדה.
אלן המבוגר מנסה למצוא את חברי ליגת הצדק אך מגלה שבציר הזמן הזה הם לא קיימים מלבד באטמן.
שניהם נוסעים לאחוזתו ומגלים אותה מוזנחת.
בתוך האחוזה הם פוגשים את ברוס ויין (מייקל קיטון) מוזנח אף הוא אחרי שפרש בגלל שבטעות הרג פושע לעיני בנו, ולכן הוא לא מוכן לעזור להם.
בארי אלן המבוגר מוצא את מערת העטלף ומנסה לחפש את סופרמן ולבסוף ברוס עוזר לו למצאו ברוסיה.
השלושה יוצאים לסיביר שם הם מוצאים מעבדה של שכירי חרב כלוב שבתוכה כלואה בחורה (סשה קאייה) אותה הם מחלצים בעזרתו של באטמן, שלבוש בחליפה משוריינת וגלימה חסינת-כדורים שיכולה להפוך לדאון.
הבחורה בהתחלה נראית תשושה אך בהמשך מתברר שהיא קריפטונית.
גם היא מסרבת בתחילה לעזור בטענה שזאת לא המלחמה שלה אך לבסוף היא משתכנעת לשאת את אלן המבוגר לעננים שם פגיעת הברק מחזירה לו את כוחותיו.
הצעירה, קארה זור-אל נוטלת את הזהות של סופרגירל.
כעת הארבעה יוצאים להתעמת עם זוד אך למרות שהצליחו להכות חלק מחייליו, זוד מצליח לגבור על סופרגירל ולהרגה.
גם באטמן נפגע ומתרסק על ספינתו הראשית של זוד.
אלן הצעיר מסרב לקבל מציאות זאת ויוצא לריצה אחורה בזמן עם אלן המבוגר, אלא שגם בניסיון השני שני חבריהם נהרגים.
אלן הצעיר שוב רץ אחורה ואלן המבוגר עוצר אותו בכוח ומנסה לשכנעו שמציאות זאת לא תשתנה ואין מנוס מלהחזיר את אמו לאירוע שבו תמצא את מותה.
באותו זמן הם רואים כיצד עולמות וזמנים אחרים משיקים לזמן שלהם, ובהם דמויות ואירועים מהסרטים הקודמים: סופרמן (סרט) (כריסטופר ריב),סופרגירל (הלן סלייטר), סופרמן חוזר (ברנדון ראות') וכן גרסה לא מוכרת נוספת (ניקולס קייג'), וכל העולמות מתרסקים זה לזה.
ברגע זה גם הדמות הסגולה המסתורית מגיעה שנית וחושפת שהיא גרסה מבוגרת מאד של אלן הצעיר שמנסה למנוע מאלן המבוגר להביא למותה של אמו.
במהלך העימות אלן הצעיר מציל את אלן המבוגר במחיר חייו, מה שגם הורג את אלן הזקן.
כעת אלן של ההווה מחזיר את העולם למסלולו, אבל מבצע שינוי קטן אחרון.
בהווה המתוקן אלן רץ לבית המשפט שם הוא מגלה לשמחתו שהשינוי הקטן שלו היה הראיה החסרה לזיכויו של אביו והוא אכן מזוכה.
הוא מודה לברוס שגם הוא סייע במשפט, וזה מפתיע אותו ביציאה מבית המשפט - כאשר הוא אדם אחר (ג'ורג' קלוני, גילם את באטמן בסרט באטמן ורובין).
בסצנה שאחרי הכתוביות, אלן מספר את עלילות היום שעבר עליו לאקוומן (ג'ייסון מומואה) אך נראה שהוא לא מתרשם מדי מרוב שכרות.
עזרא מילר – בארי אלן (הפלאש), חוקר פלילי במשטרת סנטרל סיטי וחבר בליגת הצדק שיכול לנוע במהירות על-אנושית באמצעות כוח המהירות.
מילר תיאר את אלן כרב-ממדי, בעל פגמים אנושיים.
בסרט יופיע גם בארי אלן מקביל.
איאן לו – בארי אלן הילד
קירסי קלמונס - אייריס וסט, עיתונאית של חדשות התמונות ומושא האהבה של בארי אלן.
מייקל שאנון – גנרל זוד, גנרל קריפטוני בעל אותם כוחות כמו סופרמן, ונהרג בעבר על ידי האחרון.
אנטיה טראו – פאורה-אול, המפקדת השנייה של הגנרל זוד, שנשלחה לאזור הפנטום שנים קודם לכן.
סשה קאייה – סופרגירל, קריפטונית חזקה בעלת כוחות, יכולות ותלבושת דומים לסופרמן.
קאייה היא השחקנית הלטינית הראשונה שגילמה את סופרגירל.
מריבל ורדו – נורה אלן, אמו של בארי שנרצחה בצעירותו.
רון ליווינגסטון – הנרי אלן, אביו של בארי, שהורשע שלא בצדק ברצח אשתו.
ליווינגסטון מחליף את בילי קרודופ, שגילם את הדמות בסרט "ליגת הצדק".
בן אפלק – ברוס ויין / באטמן, הגרסה המקורית של וויין שמקורה בציר הזמן של אלן.
מיליארדר מגות'אם סיטי שהפך לגיבור העל באטמן בעקבות רצח הוריו.
הבמאי אנדי מוסקטי אמר כי לדמות יש השפעה רגשית מהותית על הסרט באמצעות מערכת היחסים שלו עם בארי אלן, בין היתר בגלל רצח אימהותיהם.
מייקל קיטון – ברוס ויין / באטמן, גרסה מבוגרת מקבילה של באטמן שמסייע לבארי אלן.
באטמן מצויד בחליפה משוריינת עם גלימת דאון ובמטוס קרב.
קיטון שב לגלם את דמותו מהסרטים באטמן ובאטמן חוזר.
כמו כן, גל גדות שבה לגלם את וונדרוומן בהופעה קצרה, וכן ג'ייסון מומואה את אקוומן, ג'רמי איירונס את אלפרד, וג'ורג' קלוני מופיע לזמן קצר בתור ברוס ויין.
בנוסף להם כריסטופר ריב המנוח וברנדון ראות' שבים לגלם את סופרמן מהסרטים הקודמים של הדמות ואליהם מצטרף ניקולס קייג' שדיבב את סופרמן בסרט האנימציה "כוח הטיטאנים!
ב-20 ביולי 2013 ה"הוליווד ריפורטר" דיווח כי על פי השמועות יצא הסרט לאקרנים בשנת 2016. באוקטובר 2014 הודיעה חברת האחים וורנר ש"הפלאש" יצא לאקרנים בשנת 2018 בתור הסרט השישי ביקום הקולנועי של DC.
עזרא מילר לוהק לתפקיד הראשי כבארי אלן.
התסריט לסרט נכתב על ידי פיל לורד וכריסטופר מילר.
האולפן חיזר אחר הצמד על מנת לביים, אך הם סירבו בגלל לוח הזמנים העמוס שלהם.
האולפן החתים במקום זאת את סת גראהאם-סמית כתסריטאי ובמאי.
באפריל 2016 עזב גראהאם-סמית בשל "חילוקי דעות אומנותיים".
האולפן שמר על התסריט שלו וגרג ברלנטי, שיצר את סדרת הטלוויזיה של CW באותו שם, אמר בעבר כי הוא נשכר לכתוב תסריט ולביים.
ביוני 2016 נחשף כי ריק פאמווייווה יביים את הסרט.
הוא גם פרסם תמונה בעמוד האינסטגרם שלו כשעשה מחקר על הדמות.
ב-25 ביולי 2016 הוכרז כי קירסי קלמונס לוהקה לגלם את אייריס וסט.
הצילומים היו אמורים להתחיל בינואר 2017 בלונדון.
ב-9 בספטמבר 2016 דיווחה וראייטי כי בילי קרודופ ניהל שיחות לגלם את הנרי אלן, אביו של הפלאש.
ברם, ב-31 באוקטובר 2016 דיווח הוליווד ריפורטר כי פאמוייווה עזב את הסרט בגלל חילוקי דעות יצירתיים.
ב-25 בינואר 2017 דיווחה וראייטי כי ג'ובי הרולד ישכתב את התסריט.
ב-27 באפריל 2017 דווח כי רוברט זמקיס ניהל שיחות לבימוי הסרט.
בחודש מאי הצטרפו גם מתיו ווהן וסם ריימי לרשימה הקצרה של האולפנים לבמאים אפשריים לסרט.
מאוחר יותר באותו חודש, ריימי ומארק וב פרשו מניהול השיחות וביוני 2017 דיווחה The Wrap כי לורד ומילר ניהלו מגעים לביים את הסרט שוב.
בספטמבר 2017 דווח כי גל גדות עשויה לשוב לגלם את וונדר וומן בסרט.
עם זאת, דיווחים אלה נותרו בגדר שמועות.
בפברואר 2018 הוכרז כי צמד הבמאים ג'ון פרנסיס דיילי וג'ונתן גולדשטיין חתמו על בימוי הסרט.
אך עד יולי 2019 עזבו דיילי וגולדשטיין את הפרויקט; אנדי מוסקייטי וכריסטינה הודסון נכנסו למשא ומתן כדי לביים ולכתוב טיוטה חדשה של התסריט, בהתאמה.
בנוסף ברברה מוסקייטי ומייקל דיסקו הצטרפו לפרויקט כמפיקים.
הצילומים שצפויים היו להתחיל במרץ 2021, בפועל החלו חודש קודם.
בינואר 2020 מוסקייטי הצהיר כי אלמנטים מהעלילה של חוברת הקומיקס פלאשפוינט ישולבו בסרט.
ביוני 2020 דווח כי מייקל קיטון ניהל שיחות מוקדמות לחזור לגלם את ברוס ויין / באטמן בסרט, תפקיד שגילם בעבר בסרט באטמן (1989) של טים ברטון ובאטמן חוזר (1992), אך בהמשך קיטון דחה טענות אלה ב-21 באוקטובר.
באוגוסט 2020 דווח כי בן אפלק יגלם את באטמן מהיקום המורחב של DC קומיקס, אך הדיווחים לא אומתו.
בפברואר 2021 הוכרז רשמית כי סשה קאייה תגלם את סופרגירל ובמרץ 2021 הוכרז על ליהוקים נוספים.
צילומי הסרט החלו בארצות הברית ב־19 באפריל 2021 ונערכו גם בבית ברגליי שבפיטרסבורו באנגליה.
ביוני 2021 עברו הצילומים לגלאזגו ואדינבורו לצילום סצנות המציגות את גות'אם סיטי.
הצילומים הושלמו ב-8 באוקטובר 2021.
הסרט תוכנן לצאת לאקרנים ב-4 בנובמבר 2022. הצצה ראשונה נחשפה ב-16 באוקטובר 2021, במהלך DC FanDome.
הסרט זכה לביקורות מעורבות, כאשר הציון המשוקלל שלו באתר Rotten Tomatoes עומד על 66%.
רוב המבקרים אהבו את העלילה, ההומור והמשחק המשכנע של עזרא מילר ושל מייקל קיטון, שחזר לתפקידו כבאטמן לאחר יותר משלושים שנה.
חלק נכבד מהמבקרים מתח ביקורת שלילית על האיכות הירודה של האפקטים הממוחשבים ועל דמותה של סופרגירל.
אתר "וראייטי" בחר את הסרט לאחד מהסרטים הגרועים ביותר של שנת 2023. נמתחה ביקורת על היותו מתיש ובעייתי כסרט גיבורי על.
בסוף השבוע הראשון הוא הרוויח 55.1 מיליון דולר בארצות הברית ו-130 מיליון ברחבי העולם, אל מול תקציב שמוערך בכ-220 מיליון דולר (כולל עלויות הפצה ופרסום).
נכון ל-2 באוגוסט 2023 הסרט הרוויח בסך הכל כ-270 מיליון דולר אמריקאי.
שנהפרסקטגוריהמועמד(ים)תוצאהמקור2024פרס סאטורןסרט גיבורי העל הטוב ביותר"הפלאש"שחקן המשנה הטוב ביותר בסרטמייקל קיטון
הפלג הירושלמי היא קבוצה מתוך הזרם הליטאי ביהדות החרדית בישראל, הדוגלת באידאולוגיה שמרנית יחסית לזרם הליטאי המרכזי, ובעקבות המחלוקת בציבור הליטאי התפצלה ממנו החל מ-2012. הקבוצה ידועה בהתנגדותה להתייצבות בני ישיבות בלשכת גיוס, ובהפגנות שהיא מקיימת.
בסוף שנות ה-90 של המאה ה-20 דעכה פעילותו של הרב שך כמנהיג הציבור החרדי וכראש ישיבת פוניבז'.
בישיבת פוניבז' החלה מחלוקת פנימית שגרמה לפיצול הישיבה לשתי ישיבות נפרדות ולסכסוכים אלימים בישיבה.
מחלוקת זו תרמה ליצירת שני מחנות בציבור הליטאי – ה"מחבלים" וה"שונאים", כשהרב אלישיב שנתפס כמנהיג החרדים לאחר פטירתו של הרב שך, והרב שמואל אוירבך תמכו בצד ה"מחבלים", והרב שטיינמן, על אף שלא הביע דעה פומבית במחלוקת נתפס כשייך לפלג ה"שונאים".
לקראת סוף חייו של הרב אלישיב גבר החיכוך בין הרבנים שטינמן ואוירבך, לגבי זהותו של ממלא מקומו של הרב אלישיב בהנהגת הציבור הליטאי.
העיתון יתד נאמן בעריכת נתן גרוסמן תמך בעמדת ה"מחבלים" ובהתאם לכך תקף את עמדותיו של הרב שטיינמן.
במאי 2012 בוצע מהפך שליטה בעיתון והוא עבר לידי מקורבי הרב שטיינמן, שפיטרו את העורך והמנכ"ל נגד דעתו של הרב אוירבך.
כתחליף, הקימו אנשי הרב אוירבך את עיתון הפלס.
בבחירות לרשויות המקומיות ב-2013 קראו אנשי הרב אוירבך שלא לתמוך בדגל התורה, ותמכו במפלגת "בני תורה" שהקימו.
לאחר הבחירות הורו הרב שטיינמן והרב חיים קניבסקי להרחיק את תומכי "בני תורה" ממוסדות הלימוד הכפופים למרותם, דבר שהביא להקמת מוסדות לימוד ייעודיים לתומכי הרב אוירבך ולהתמסדותו של הפלג הירושלמי.
לאחר פטירתו של הרב אוירבך ב־2018 לא נוצר מנהיג ברור לקבוצה, ובהדרגה נוצרו שתי קבוצות עיקריות: מחנה הרוב בהנהגת הרב אשר דויטש ומחנה המיעוט בהנהגת הרב צבי פרידמן.
האידאולוגיה של הפלג שמרנית יותר מזו של הזרם הליטאי המרכזי, אך פחות קיצונית מזו של אנשי העדה החרדית ונטורי קרתא.
מחלוקת בולטת בין הפלג לזרם המרכזי היא ההוראה לבני ישיבות לא להתייצב בלשכת הגיוס לצורך קבלת מעמד תורתו אומנותו.
בעקבות כך רבים מבחורי הפלג נחשבים משתמטים מגיוס ומפעם לפעם נעצרים אחדים מהם.
הפלג מקיים הפגנות בכל פעם שנעצר בחור שלא התייצב ואף הקים ארגוני תמיכה ייעודיים לבחורים אלו.
גם ביחס ליציאת אברכים לשוק העבודה הפלג נוקט בעמדה שמרנית יותר מזו של הזרם המרכזי, והשתתפות הגברים המשויכים לפלג בשוק העבודה קטנה יותר.
על אף שבזרם הליטאי שלפני הפיצול הייתה מקובלת לקיחת תקציבים ממשלתיים עבור מוסדות החינוך, חלק ממוסדות החינוך של הפלג מתנגדים לתקצובם ממדינת ישראל מחשש להתערבות ממשלתית באופי ובתכני הלימוד.
ב הצביעו אנשי הפלג לרשימת יהדות התורה לאחר סיכום של האדמו"ר מגור עם הרב אוירבך, אך החל מהבחירות לכנסת העשרים הפלג נמנע מלתמוך במפלגה כלשהי, ומפאת כך אנשיו אינם מצביעים.
בזמן מגפת הקורונה בישראל פעלו מוסדות החינוך של הפלג הירושלמי כמעט כרגיל למרות האיסור החוקי על כך.
המנהיג הראשון של הפלג היה הרב שמואל אוירבך שהקים את הפלג ועמד בראשו עד לפטירתו ב-2018.